Predlog SKLEP SVETA o sklenitvi Protokola o določitvi ribolovnih možnostih in finančnega prispevka, določenih v Sporazumu o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani /* COM/2012/0247 final - 2012/0130 (NLE) */





OBRAZLOŽITVENI MEMORANDUM Komisija se je na podlagi ustreznega pooblastila Sveta[1] v imenu Evropske unije pogajala z vladama Danske in Grenlandije glede obnovitve Protokola k Sporazumu o partnerstvu v ribiškem sektorju med Evropsko unijo ter vlado Danske in vlado Grenlandije. Na podlagi teh pogajanj je bil 3. februarja 2012 parafiran nov protokol, ki zajema obdobje treh let z začetkom 1. januarja 2013. Postopek v zvezi s sklepom Sveta o sklenitvi novega protokola se je začel vzporedno s postopkom v zvezi s sklepom Sveta o podpisu Protokola v imenu Evropske unije in njegovi začasni uporabi ter postopkom v zvezi z uredbo Sveta o razdelitvi ribolovnih možnosti med države članice na podlagi navedenega protokola. Pogajalsko stališče Komisije je temeljilo na rezultatih naknadne ocenjevalne študije predhodnega protokola, ki so jo opravili zunanji strokovnjaki septembra 2011. Novi protokol je v skladu s cilji Sporazuma o partnerstvu v ribiškem sektorju, katerega namen je okrepiti sodelovanje med Evropsko unijo in Grenlandijo ter spodbujati partnerski okvir za razvoj trajnostne ribiške politike in odgovornega izkoriščanja ribolovnih virov v izključni ekonomski coni Grenlandije v interesu pogodbenic. Pogodbenici sta sklenili sodelovati pri izvajanju sektorske ribiške politike Grenlandije in v ta namen nadaljevati politični dialog o ustreznem načrtovanju programov. Po novem protokolu znaša skupni finančni prispevek za celotno obdobje 17 847 244 EUR na leto. Ta znesek obsega: a) 15 104 203 EUR na leto za dostop do izključne ekonomske cone Grenlandije in b) 2 743 041 EUR na leto, kar ustreza dodatnemu znesku, ki ga EU plača za podporo ribiške politike Grenlandije. Komisija na podlagi tega predlaga, da Svet s privolitvijo Parlamenta sprejme ta sklep o sklenitvi Protokola. 2012/0130 (NLE) Predlog SKLEP SVETA o sklenitvi Protokola o določitvi ribolovnih možnostih in finančnega prispevka, določenih v Sporazumu o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 43(2) v povezavi s členom 218(6)(a) Pogodbe, ob upoštevanju predloga Evropske komisije, ob upoštevanju odobritve Evropskega parlamenta[2], ob upoštevanju naslednjega: (1) Svet je 28. junija 2007 sprejel Uredbo (ES) št. 753/2007[3] o sklenitvi Sporazuma o partnerstvu v ribiškem sektorju med Evropsko skupnostjo ter vlado Danske in lokalno vlado Grenlandije. (2) Veljavni protokol, ki določa ribolovne možnosti in finančni prispevek, predvidene v navedenem sporazumu o partnerstvu, poteče 31. decembra 2012. (3) Evropska unija se je z vlado Danske in vlado Grenlandije pogajala o novem protokolu k Sporazumu o partnerstvu v ribiškem sektorju, ki določa ribolovne možnosti in finančni prispevek. (4) Po zaključku pogajanj je bil novi protokol parafiran 3. februarja 2012. (5) Novi protokol je bil podpisan v skladu s Sklepom Sveta št. …/2012/EU z dne …[4] pod pogojem njegove poznejše sklenitve in se bo začasno uporabljal od 1. januarja 2013 dalje. (6) Novi protokol bi bilo treba odobriti v imenu Evropske unije – SPREJEL NASLEDNJI SKLEP: Člen 1 Protokol o določitvi ribolovnih možnostih in finančnega prispevka, določenih v Sporazumu o partnerstvu v ribiškem sektorju med Evropsko skupnostjo na eni strani in vlado Danske ter lokalno vlado Grenlandije na drugi strani (v nadaljnjem besedilu: Protokol) se odobri v imenu Unije. Besedilo Protokola je priloženo k temu sklepu. Člen 2 Predsednik Sveta imenuje osebo, pooblaščeno, da v imenu Evropske unije posreduje uradno obvestilo iz člena 13 Protokola, s čimer je izražena privolitev Evropske unije, da jo ta protokol zavezuje. Člen 3 Ta sklep začne veljati dvajseti dan po objavi v Uradnem listu Evropske unije. V Bruslju, Za Svet Predsednik PROTOKOL o določitvi ribolovnih možnosti in finančnega prispevka, določenih v Sporazumu o partnerstvu v ribiškem sektorju med Evropsko skupnostjo[5] na eni strani ter vlado Danske in lokalno vlado Grenlandije[6] na drugi strani Člen 1 Obdobje uporabe in ribolovne možnosti 1. Grenlandski organi od 1. januarja 2013 za obdobje treh let ribiškim plovilom EU odobrijo izvajanje ribolovnih dejavnosti v mejah ribolovnih možnosti, določenih v odstavku 5 tega člena, in tistih, določenih v skladu z odstavkom 2. Skupni odbor lahko pregleda ravni ribolovnih možnosti, določene v odstavku 5 tega člena. Kadar skupni odbor pregleduje ravni ribolovnih možnosti iz odstavka 5 tega člena, Grenlandija EU zagotovi ribolovne možnosti, dodeljene znotraj izključne ekonomske cone Grenlandije. 2. Skupni odbor se najpozneje do 1. decembra 2013 in vsakega naslednjega leta dogovori o ribolovnih možnostih za vrste, navedene v odstavku 5 tega člena, za naslednje leto, pri čemer upošteva razpoložljivo znanstveno mnenje, previdnostni pristop, potrebe ribiške industrije in zlasti količine, določene v odstavku 7 tega člena. Če je raven ribolovnih možnosti, ki jo določi skupni odbor, nižja od ravni, določene v odstavku 5 tega člena, Grenlandija v naslednjih letih EU kot nadomestilo zagotovi ustrezne enakovredne ribolovne možnosti ali v istem letu druge ribolovne možnosti. Če se pogodbenici ne dogovorita o nadomestilu, se finančna ureditev, vključno s parametri za izračun vrednosti iz člena 2(2)(a) tega protokola, sorazmerno prilagodi. 3. Kvota za severne kozice na vzhodni Grenlandiji se lahko nalovi na zahodnem delu Grenlandije, če so bili sporazumi o prenosu kvot med lastniki ladij Grenlandije in Evropske unije določeni za vsako podjetje posebej. Grenlandski organi se zavezujejo, da bodo olajšali sklepanje takšnih sporazumov ob prejetju zahtevka Evropske komisije v imenu zadevne države članice. Najvišji letni znesek kvote, ki se prenese z vzhodne Grenlandije na območja zahodne Grenlandije, je 2 000 ton. Za ribolov, ki ga izvajajo plovila EU, veljajo enaki pogoji, kot so določeni v zvezi z ribolovnim dovoljenjem, izdanim grenlandskim lastnikom ladij, ob upoštevanju določb poglavja I Priloge. 4. Grenlandija ponudi EU dodatne ribolovne možnosti. Če EU v celoti ali delno sprejme takšno ponudbo, se finančni prispevek iz člena 2(2)(a) sorazmerno poveča. EU odgovori Grenlandiji najpozneje v šestih tednih po prejetju ponudbe. Če organi EU ponudbo zavrnejo ali v šestih tednih nanjo ne odgovorijo, lahko grenlandski organi možnosti dodatnega ulova ponudijo drugim strankam. 5. Okvirna raven ribolovnih možnosti, ki jo odobri Grenlandija (v tonah): Sestava staleža || 2013 || 2014 || 2015 Trska v podobmočju ICES XIV in v podobmočju NAFO 1[7] || 2 200 || 2 200 || 2 200 Pelagični rdeči okun v podobmočjih ICES XIV in V ter v podobmočju NAFO 1F[8] || 3 000 || 3 000 || 3 000 Pridneni rdeči okun v podobmočjih ICES XIV in V ter v podobmočju NAFO 1F[9] || 2 000 || 2 000 || 2 000 Grenlandska morska plošča v podobmočju NAFO 1 – južno od 68° severne zemljepisne širine || 2 500 || 2 500 || 2 500 Grenlandska morska plošča v podobmočjih ICES XIV in V[10] || 4 315 || 4 315 || 4 315 Severna kozica v podobmočju NAFO 1 || 3 400 || 3 400 || 3 400 Severna kozica v podobmočjih ICES XIV in V || 7 500 || 7 500 || 7 500 Navadni jezik v podobmočju NAFO 1 || 200 || 200 || 200 Navadni jezik v podobmočjih ICES XIV in V || 200 || 200 || 200 Snežni pajek v podobmočju NAFO 1[11] || 250 || 250 || 250 Kapelan v podobmočjih ICES XIV in V[12] || 60 000 || 60 000 || 60 000 Repaki v podobmočjih ICES XIV in V[13] || 100 || 100 || 100 Repaki v podobmočju NAFO 1[14] || 100 || 100 || 100 6. Upravljanje prilova Prilov je opredeljen kot kakršen koli nezaželeni ulov katerega koli živega morskega organizma. V tem protokolu je prilov, ki se bo upošteval pri omejitvah prilova, vsak ulov vrste, ki je komercialnega interesa in ni zajeta v ciljnih vrstah plovila, navedenih na ribolovnem dovoljenju. Ribiška plovila EU, ki izvajajo dejavnosti v grenlandski izključni ekonomski coni, spoštujejo pravila za vrste in staleže rib v grenlandskih vodah, zlasti za tiste iz člena 1(5). Poleg tega je v izključni ekonomski coni Grenlandije prepovedano zavreči ulov staležev rib, ki se upravljajo z omejitvami ulova ali napora v grenlandskih vodah. Največje količine, dovoljene kot prilov, so omejene na stopnjo 10 % kvote ciljnega staleža iz ribolovnega dovoljenja za vse ribolovne dejavnosti, razen ribolovnih dejavnosti v zvezi s severno kozico, pri katerih je ta stopnja znižana na 5 %. Kadar je kvota EU za posebno vrsto izčrpana, se največje količine, dovoljene kot prilov, omejijo na stopnjo 5 % kvote ciljnega staleža. Prilov pri staležih rib, za katere ima Evropska unija ribolovne možnosti v grenlandskih vodah, se šteje k ribolovnim možnostim zadevnega staleža rib, dodeljenim EU. Prilov in njegova posebna sestava se pregledujeta letno v okviru skupnega odbora. 7. Kadar stanje staleža to omogoča, so najmanjše količine za ohranjanje grenlandskih ribolovnih dejavnosti določene na naslednjih ravneh za vsako leto (v tonah): Vrsta || NAFO 1 || ICES XIV/V Trska || 30 000 Rdeči okun || 2 500 || 10 000 Grenlandska morska plošča || 4 700 || 4 000 Severna kozica || 75 000 || 1 500 8. Grenlandija plovilom EU izda ribolovna dovoljenja samo na podlagi tega protokola. Člen 2 Finančni prispevek – načini plačevanja 1. Finančni prispevek EU iz člena 7 Sporazuma znaša 17 847 244 EUR za obdobje iz člena 1(1) tega protokola. 2. Ta finančni prispevek vključuje: (a) letni znesek za dostop do izključne ekonomske cone Grenlandije v višini 15 104 203 EUR. Ta znesek vključuje finančno rezervo v višini 1 500 000 EUR. Plačila iz te rezerve se izplačajo v skladu z načinom iz odstavka 4 spodaj, da bi se nadomestile dodatne količine vrst, ki jih je Grenlandija dala na razpolago in presegajo količine, določene v členu 1(5), ter jih je EU sprejela; (b) posebni znesek v višini 2 743 041 EUR na leto za podporo in izvajanje sektorske ribiške politike Grenlandije. 3. Odstavek 1 zgoraj se uporablja v skladu z določbami členov 1(2), 1(5), 4, 5, 6 in 8 tega protokola. Skupni znesek finančnega prispevka, ki ga izplača Evropska unija, ne presega dvakratnega zneska, navedenega v členu 2(2)(a). 4. Grenlandija ne glede na člene 1(2), 1(5), 4, 5 in 6 tega protokola obvesti organe EU o količinah vseh vrst, ki jih je dala na razpolago za ulov in presegajo količine iz člena 1(5) Protokola. Če EU v skladu z znanstvenim mnenjem te dodatne količine sprejme, plača znesek v višini 17,5 % referenčne cene iz poglavja I Priloge, in sicer do višine 1 500 000 letno, da se vključijo vse vrste iz člena 1(5). Del te finančne rezerve, ki je v enem letu ostal neizkoriščen, se lahko prenese za plačilo dodatnih količin vrst, ki jih je Grenlandija dala na razpolago za ulov v naslednjem letu. 5. EU plača letni znesek finančnega prispevka brez finančne rezerve najpozneje do 30. junija 2013 v prvem letu in najpozneje do 1. marca v naslednjih letih ter dodatne zneske finančne rezerve do istih datumov ali kakor hitro je mogoče, potem ko je bilo poslano uradno obvestilo o razpoložljivosti zadevnih količin in ga je EU sprejela. 6. Uporaba finančnega prispevka iz člena 2(2)(a) je v polni pristojnosti grenlandskih organov. 7. Finančni prispevek se plača na račun državne zakladnice, odprt pri finančni instituciji, ki jo določijo grenlandski organi. Člen 3 Spodbujanje odgovornega ribolova v izključni ekonomski coni Grenlandije 1. Finančni prispevek iz člena 2(2)(b) se upravlja z vidika ciljev, določenih z medsebojnim sporazumom med pogodbenicama, ter na to nanašajočih se letnih in večletnih programov. 2. Skupni odbor se takoj, ko se ta protokol začne uporabljati in najpozneje tri mesece po začetku njegove uporabe, dogovori o večletnem sektorskem programu in podrobnih pravilih za izvajanje, ki zajemajo zlasti: (a) letne in večletne smernice za uporabo dela finančnega prispevka iz člena 2(2)(b) za pobude, ki se bodo izvajale vsako leto; (b) letne in večletne cilje, ki jih je treba doseči, da bi sčasoma zagotovili izvajanje odgovornega in trajnostnega ribolova, ob upoštevanju prednostnih nalog Grenlandije v okviru njene nacionalne ribiške politike ter vseh drugih politik, ki so povezane ali imajo vpliv na nadaljevanje odgovornega in trajnostnega ribolova; (c) merila in postopke za letno oceno rezultatov. 3. Z vsemi predlaganimi spremembami večletnega sektorskega programa morata soglašati obe pogodbenici v okviru skupnega odbora. 4. Grenlandija po potrebi vsako leto dodeli dodaten znesek k finančnemu prispevku iz člena 2(2)(b) za izvajanje večletnega programa. Za prvo leto uporabe Protokola se EU pred 1. marcem obvesti o navedeni dodelitvi finančnega prispevka EU ter dodatnega zneska. Za vsako naslednje leto Grenlandija obvesti EU o dodelitvah najpozneje 1. decembra predhodnega leta. 5. Če letno vrednotenje, ki ga opravi skupni odbor, napredka pri izvajanju večletnega sektorskega programa ni zadovoljivo in to upravičuje, lahko Evropska unija zniža znesek finančnega prispevka iz člena 2(2)(b) tega protokola, da se znesek finančnih virov, dodeljenih za izvajanje programa, uskladi s pričakovanimi rezultati. 6. Skupni odbor je odgovoren za spremljanje izvajanja večletnega programa sektorske podpore. Po potrebi obe strani nadaljujeta s spremljanjem preko skupnega odbora po poteku protokola do dokončne izrabe posebnega finančnega nadomestila za sektorsko podporo iz člena 2(2)(b). Člen 4 Znanstveno sodelovanje za odgovorni ribolov 1. Pogodbenici se zavežeta, da bosta spodbujali odgovoren ribolov v izključni ekonomski coni Grenlandije po načelu nediskriminacije med različnimi ribiškimi ladjevji v teh vodah. 2. V obdobju, ki ga zajema ta protokol, Evropska unija in Grenlandija zagotovita trajnostno rabo ribolovnih virov v izključni ekonomski coni Grenlandije. 3. Pogodbenici se zavežeta, da bosta spodbujali sodelovanje na regionalni ravni v zvezi z odgovornim ribolovom, zlasti v okviru NEAFC in NAFO ter katere koli druge zadevne podregionalne ali mednarodne organizacije. 4. V skladu s členom 4(1) tega protokola in glede na najboljše razpoložljivo znanstveno mnenje pogodbenici v okviru skupnega odbora po potrebi sprejmeta ukrepe glede dejavnosti plovil Evropske unije, ki imajo v skladu s tem protokolom dovoljenje za izvajanje ribolovnih dejavnosti, da se zagotovi trajnostno upravljanje ribolovnih virov v izključni ekonomski coni Grenlandije. Člen 5 Nove ribolovne možnosti in poskusni ribolov 1. Kadar EU izrazi interes za dostop do novih ribolovnih možnosti, ki niso navedene v členu 1(5) tega protokola, se ta interes naslovi na Grenlandijo. Odobritev takšnega dostopa do novih ribolovnih možnosti je mogoča le v skladu z zakoni in drugimi predpisi Grenlandije ter je lahko predmet novega sporazuma. 2. Pooblastila za poskusni ribolov se v skladu s poglavjem X Priloge dodelijo za poskusno obdobje največ šest mesecev. 3. Če pogodbenici menita, da so poskusne ribolovne dejavnosti dosegle pozitivne rezultate, grenlandski organi dodelijo 50 % ribolovnih možnosti za nove vrste ladjevju EU do konca veljave tega protokola, s sorazmernim povečanjem dela finančnega nadomestila iz člena 2(2)(a). Člen 6 Začasna prekinitev in pregled plačevanja finančnega prispevka 1. Finančni prispevek iz člena 2(2)(a) in (b) tega protokola se pregleda ali se njegovo plačevanje začasno prekine, če: (a) neobičajne okoliščine, ki niso naravni pojavi, onemogočajo opravljanje ribolovnih dejavnosti v izključni ekonomski coni Grenlandije ali (b) zaradi uzakonitve pomembnih sprememb političnih smernic, na podlagi katerih je bil sklenjen ta protokol, katera koli od pogodbenic zahteva revizijo njegovih določb, ki se po potrebi spremenijo, ali (c) Evropska unija ugotovi, da se kršijo bistveni in temeljni vidiki človekovih pravic, kot so določene v členu 6 Pogodbe o Evropski uniji. Ta pododstavek se ne uporablja, če pride do kršitve na katerem koli področju odgovornosti ali pristojnosti, na katerem vlada Grenlandije zaradi položaja Grenlandije kot samoupravnega dela Kraljevine Danske ni formalno odgovorna ali pristojna. 2. Evropska unija si pridržuje pravico do popolne ali delne začasne prekinitve plačevanja posebnega prispevka iz člena 2(2)(b) tega protokola, če: (a) dobljeni rezultati niso v skladu z načrtovanim programom po vrednotenju, ki se opravi v skupnem odboru, ali (b) Grenlandija ne izvrši tega posebnega prispevka. 3. EU mora v primeru začasne prekinitve plačila poslati pisno uradno obvestilo o svoji nameri vsaj tri mesece pred datumom, ko naj bi začasna prekinitev začela veljati. 4. Plačevanje finančnega prispevka se ponovno začne, ko se stanje popravi po sprejetju ukrepov za odpravo zgoraj navedenih okoliščin ter po posvetovanju in dogovoru med pogodbenicama, ki potrdita, da razmere omogočajo vrnitev k običajnim ribolovnim dejavnostim. Člen 7 Začasni odvzem in vrnitev ribolovnega dovoljenja 1. Grenlandija si pridržuje pravico do začasnega odvzema ribolovnih dovoljenj iz Priloge k temu protokolu, če: a) zadevno plovilo resno krši zakone in druge predpise Grenlandije ali b) lastnik plovila ne upošteva naloga sodišča, izdanega v zvezi s kršitvijo določenega plovila. Potem ko se sodni nalog upošteva, dovoljenje plovila za ribolov ponovno začne veljati do njegovega izteka. Člen 8 Začasna prekinitev izvajanja Protokola 1. Izvajanje Protokola se začasno prekine na pobudo ene od pogodbenic, če: a) neobičajne okoliščine, ki niso naravni pojavi, onemogočajo opravljanje ribolovnih dejavnosti v izključni ekonomski coni Grenlandije ali b) Evropska unija ne izplača plačil iz člena 2(2)(a) tega protokola iz razlogov, ki niso zajeti v členu 6 tega protokola, ali c) pride do spora med pogodbenicama glede razlage tega protokola ali njegovega izvajanja ali d) katera koli pogodbenica ne spoštuje določb tega protokola ali e) zaradi pomembnih sprememb političnih smernic, na podlagi katerih je bil sklenjen ta protokol, katera koli od pogodbenic zahteva revizijo njegovih določb, ki se po potrebi spremenijo, ali f) katera koli pogodbenica ugotovi kršitev bistvenih in temeljnih elementov človekovih pravic, kot so določene v členu 6 Pogodbe o Evropski uniji. Ta pododstavek se ne uporablja, če pride do kršitve na katerem koli področju odgovornosti ali pristojnosti, na katerem vlada Grenlandije zaradi položaja Grenlandije kot samoupravnega dela Kraljevine Danske ni formalno odgovorna ali pristojna. 2. Izvajanje Protokola se lahko začasno prekine na pobudo ene od pogodbenic, če je spor med pogodbenicama resen in če s posvetovanjem med obema pogodbenicama ni dosežena sporazumna rešitev spora. 3. Pri začasni prekinitvi izvajanja Protokola zadevna pogodbenica pošlje uradno obvestilo o svoji nameri v pisni obliki vsaj tri mesece, preden naj bi začasna prekinitev začela veljati. 4. V primeru začasne prekinitve izvajanja pogodbenici nadaljujeta posvetovanja in skušata doseči sporazumno rešitev spora. Če spor rešita mirno, se Protokol znova začne uporabljati, znesek finančnega prispevka pa se zniža sorazmerno in po načelu časovne porazdelitve glede na dolžino obdobja, v katerem je bila uporaba Protokola začasno prekinjena. Člen 9 Nacionalni zakoni in drugi predpisi 1. Dejavnosti ribiških plovil Evropske unije v izključni ekonomski coni Grenlandije urejajo veljavni zakoni in drugi predpisi Grenlandije ter Kraljevine Danske, razen če Sporazum, ta protokol ter njegova priloga ne določajo drugače. 2. Grenlandija Evropsko unijo obvesti o kakršnih koli spremembah ali novi zakonodaji, povezanih z ribiško politiko, najpozneje tri mesece pred začetkom veljavnosti takih sprememb ali nove zakonodaje. Člen 10 Trajanje 1. Ta protokol in njegove priloge se uporabljajo za obdobje treh let od 1. januarja 2013, razen v primeru odpovedi v skladu s členom 11 tega protokola. Člen 11 Odpoved Protokola 1. V primeru odpovedi Protokola zadevna pogodbenica pisno obvesti drugo pogodbenico o svoji nameri, da bo odpovedala Protokol, in sicer vsaj šest mesecev pred dnevom, na katerega naj bi odpoved začela veljati. Po uradnem obvestilu iz prejšnjega odstavka pogodbenici začneta posvetovanja. 2. Plačilo finančnega prispevka iz člena 2 tega protokola se za leto, v katerem začne odpoved veljati, zmanjša sorazmerno in po načelu časovne porazdelitve. Člen 12 Začasna uporaba 1. Ta protokol se začasno uporablja od 1. januarja 2013. Člen 13 Začetek veljavnosti 1. Ta protokol in njegova priloga začneta veljati na dan, ko se pogodbenici medsebojno uradno obvestita o koncu postopkov, potrebnih za ta namen. PRILOGA POGOJI ZA IZVAJANJE RIBOLOVNIH DEJAVNOSTI S PLOVILI EU V IZKLJUČNI EKONOMSKI CONI GRENLANDIJE Poglavje I – Zahtevki za ribolovna dovoljenja in izdajanje ribolovnih dovoljenj Pogoji za izvajanje ribolovnih dejavnosti s plovili EU v izključni ekonomski coni Grenlandije A. Formalnosti v zvezi z zahtevkom za ribolovno dovoljenje in izdajo ribolovnega dovoljenja 1. Le plovila, ki izpolnjujejo pogoje, lahko pridobijo ribolovno dovoljenje za ribolov v izključni ekonomski coni Grenlandije in/ali v okviru kvote Grenlandije v mednarodnih vodah. 2. Plovilo izpolnjuje pogoje, če niti njegovemu lastniku, poveljniku niti plovilu samemu ni prepovedano ribariti v izključni ekonomski coni Grenlandije. Imeti morajo urejene odnose z grenlandskimi organi, se pravi, da so izpolnili vse predhodne obveznosti, ki izhajajo iz njihovih ribolovnih dejavnosti na Grenlandiji ali v izključni ekonomski coni Grenlandije v skladu z ribiškimi sporazumi, sklenjenimi z EU. 3. Zahtevki se izpišejo na obrazcih, ki jih je v ta namen oblikovala Grenlandija in katerih vzorec je priložen v Dodatku 1. Vsakemu zahtevku za ribolovno dovoljenje se priloži dokazilo o plačilu pristojbine za obdobje veljavnosti ribolovnega dovoljenja. Pristojbine vključujejo vse nacionalne in lokalne dajatve, povezane z dostopom do ribolovnih dejavnosti, ter pristojbine, ki jih določijo banke za nakazila denarja. Če plovilo ne plača pristojbine za bančno nakazilo, je treba ta znesek poravnati pri naslednjem zahtevku za ribolovno dovoljenje tega plovila in je predpogoj za izdajo novega ribolovnega dovoljenja. Za plovila EU istega lastnika ali zastopnika se lahko predloži skupinski zahtevek za ribolovno dovoljenje pod pogojem, da ta plovila plujejo pod zastavo iste države članice. Vsako ribolovno dovoljenje, izdano v okviru skupinskega zahtevka, navaja skupno količino vrste, za katero je bila plačana pristojbina za ribolovno dovoljenje, in ima zapisano opombo „dovoljena količina, ki si jo delijo plovila … (imena vseh plovil, navedenih v skupinskem zahtevku)“. Organi EU predložijo grenlandskim organom (skupinski) zahtevek za ribolovno (-a) dovoljenje(-a) za vsako plovilo, s katerim želijo ribariti v okviru Sporazuma. Grenlandski organi so upravičeni, da začasno prekličejo obstoječe ribolovno dovoljenje ali ne izdajo novega ribolovnega dovoljenja, če plovilo EU ni izpolnilo zahtev glede predložitve ustreznih listin ladijskega dnevnika in deklaracij o iztovarjanju grenlandskim organom v skladu s sistemom poročanja o ulovu. 4. Grenlandski organi takoj, ko se ta protokol začne uporabljati, sporočijo vse podatke o bančnih računih, ki se uporabljajo za plačilo pristojbine. 5. Ribolovna dovoljenja se izdajo za določena plovila in niso prenosljiva ob upoštevanju določb odstavka 6. V ribolovnih dovoljenjih je navedena dovoljena količina, ki se sme ujeti in obdržati na krovu. Za spremembo dovoljene količine, navedene na ribolovnem(-ih) dovoljenju(-ih), je treba predložiti nov zahtevek. Kadar plovilo prekorači dovoljeno količino, navedeno na ribolovnem dovoljenju, za količino, ki presega dovoljeno količino, plača pristojbino, ki je enaka trikratni vrednosti zneska, določenega v delu B 3. Temu plovilu se novo ribolovno dovoljenje ne izda, dokler ni plačana pristojbina za prekoračeno količino. 6. Vendar se v omejenem številu primerov in na zahtevo Evropske komisije ribolovno dovoljenje za plovilo lahko nadomesti z novim ribolovnim dovoljenjem za drugo plovilo s podobnimi značilnostmi, kot jih je imelo prvo plovilo. Novo ribolovno dovoljenje navaja: – datum izdaje, – dejstvo, da razveljavlja in nadomešča ribolovno dovoljenje prejšnjega plovila. 7. Grenlandski organi, pristojni za ribištvo, pošljejo ribolovna dovoljenja Evropski komisiji v 15 delovnih dneh po prejemu zahtevka. 8. Originalno ribolovno dovoljenje ali kopija se ves čas hrani na krovu in predloži, če to zahtevajo pristojni grenlandski organi. B. Veljavnost ribolovnih dovoljenj in plačilo 1. Ribolovna dovoljenja so veljavna od datuma izdaje do konca koledarskega leta, v katerem je bilo ribolovno dovoljenje izdano. Izdajo se v 15 delovnih dneh od prejema zahtevka po plačilu zahtevane letne pristojbine za ribolovno dovoljenje za vsako plovilo. Kar zadeva ribolov kapelana, se ribolovna dovoljenja izdajajo od 20. junija do 31. decembra in tudi od 1. januarja do 30. aprila naslednjega leta. Če zakonodaja EU, ki določa ribolovne možnosti v določenem letu za plovila EU v vodah, kjer se zahtevajo omejitve ulova, ni bila sprejeta do začetka ribolovnega leta, lahko ribiška plovila EU, ki so imela dovoljenje za ribolov 31. decembra v prejšnjem ribolovnem letu, nadaljujejo svoje dejavnosti z istim ribolovnim dovoljenjem v letu, za katerega zakonodaja še ni bila sprejeta pod pogojem, da znanstveno mnenje to dopušča. Dovoljena bo začasna uporaba ene dvanajstine kvote iz ribolovnega dovoljenja za predhodno leto na mesec pod pogojem, da je pristojbina za ribolovno dovoljenje, ki se uporablja za kvoto, plačana. Začasna kvota se lahko prilagodi glede na znanstveno mnenje in pogoje določenega ribolova. Količina na ribolovnem dovoljenju za severno kozico, ki je 31. decembra posameznega leta neporabljena, se lahko na zahtevo prenese v naslednje leto v višini največ 5 % prvotne količine na ribolovnem dovoljenju, če znanstveno mnenje tak prenos dopušča. Preneseno količino je treba porabili do 30. aprila naslednjega leta. Za prilov pristojbine za ribolovno dovoljenje ni treba plačati. 2. Referenčne cene za posamezne vrste so naslednje: Vrsta || Cena žive teže na tono v EUR Trska || 1 800 Pelagični rdeči okun || 1 700 Pridneni rdeči okun || 1 700 Grenlandska morska plošča || 3 500 Severna kozica – vzhodna || 2 500 Severna kozica – zahodna || 2 300 Navadni jezik || 4 100 Kapelan || 190 Snežni pajek || 5 500 Repaki || 2 204 3. Pristojbine za ribolovna dovoljenja so naslednje: Vrsta || EUR na tono Trska || 90 Pelagični rdeči okun || 53 Pridneni rdeči okun || 53 Grenlandska morska plošča || 129 Severna kozica – vzhodna || 50 Severna kozica – zahodna || 80 Navadni jezik || 217 Snežni pajek || 120 Kapelan || 5 Kadar se dovoljena količina ne ulovi, se pristojbina za to dovoljeno količino ne povrne lastniku ladje. Poglavje II – Ribolovna območja 1. Ribolov poteka v ribolovnem območju, opredeljenem kot izključna ekonomska cona Grenlandije, kot je določeno v uredbi št. 1020 z dne 15. oktobra 2004 v skladu s kraljevo uredbo št. 1005 z dne 15. oktobra 2004 o začetku veljavnosti zakona o izključnih ekonomskih conah Grenlandije, ki je začel veljati z zakonom št. 411 z dne 22. maja 1996 o izključnih ekonomskih conah. 2. Ribolov poteka vsaj 12 navtičnih milj od temeljne črte skladno s členom 7 oddelka 2 zakona št. 18 z dne 31. oktobra 1996 o ribolovu, ki ga je izdal deželni zbor Grenlandije (Landsting), kakor je bil nazadnje spremenjen z zakonom št. 8 z dne 22. novembra 2011, ki ga je izdala zakonodajna skupščina (Inatsisartut), razen če ni posebej drugače določeno. 3. Temeljna črta je določena v skladu s kraljevo uredbo št. 1004 z dne 15. oktobra 2004 o spremembi kraljeve uredbe o razmejitvi teritorialnih voda Grenlandije. Poglavje III – Prijava ulova A. Prijava ulova in ribolovni dnevnik 1. Poveljniki ribiških plovil EU, ki izvajajo ribolovne dejavnosti na podlagi Sporazuma, vodijo ribolovni dnevnik svojih dejavnosti, v katerem so navedene vse količine za vsako vrsto, ki je bila ulovljena in se je hranila na krovu ali bila zavržena, v ekvivalentu žive teže nad 50 kg. 2. Poveljnik vodi ribolovni dnevnik za vsak posamezni izvlek, v njem pa navede vse ulove in zavržke v zvezi z vsakim izvlekom za vsak dan, ko ribiško plovilo EU opravlja ribolovne dejavnosti na podlagi ribolovnega dovoljenja Grenlandije. Podatki se beležijo dnevno in se najpozneje do 23:59 UTC v elektronski obliki pošljejo grenlandskim organom prek centra za nadzor ribištva (FCM) države članice zastave. Pogodbenici se pred začetkom veljavnosti Protokola v okviru skupnega odbora dogovorita glede oblike, ki se uporablja za izpolnjevanje in pošiljanje elektronskih podatkov iz ribolovnega dnevnika. 3. Poveljnik zabeleži in pošlje podatke iz ribolovnega dnevnika tudi na zahtevo uradnika pristojnega organa Grenlandije. 4. Če pride v času, ko se plovilo nahaja v izključni ekonomski coni Grenlandije, do pretovarjanja ali iztovarjanja, poveljnik zabeleži tudi podatke iz deklaracije o pretovarjanju in iztovarjanju ter jih v elektronski obliki pošlje organom Grenlandije prek FMC države članice zastave v 24 urah po zaključku pretovarjanja ali iztovarjanja. 5. Za pravilnost zabeleženih in poslanih podatkov iz ribolovnega dnevnika je odgovoren poveljnik. Poveljnik in/ali njegov zastopnik je odgovoren za pravilnost zabeleženih in poslanih podatkov iz deklaracije o pretovarjanju in iztovarjanju. 6. Ne glede na odstavek 10 se ribiškemu plovilu EU ne dovoli, da zapusti pristanišče z namenom opravljanja ribolova na podlagi Sporazuma, če na krovu nima nameščenega popolnoma delujočega sistema za elektronsko poročanje o ulovu (ERS). 7. Ne glede na odstavek 10 se ribiškim plovilom EU, ki ne beležijo in pošiljajo podatkov iz ribolovnega dnevnika v elektronski obliki, ne dovoli opravljanje ribolova v izključni ekonomski coni Grenlandije. 8. V primeru: (i) tehnične okvare ali nedelovanja sistema za elektronsko beleženje in poročanje, nameščenega na krovu ribiškega plovila EU, poveljnik ribiškega plovila ali njegov zastopnik od takrat, ko je bila okvara ali nedelovanje ugotovljeno, ali takrat, ko je bil o tem kako drugače obveščen, po potrebi pošlje podatke iz ribolovnega dnevnika pristojnim organom Grenlandije prek FMC države članice zastave po alternativnih komunikacijskih sredstvih, in sicer vsak dan in najpozneje do 23:59 UTC, tudi če ni ulova; (ii) tehnične okvare ali nedelovanja sistema za elektronsko beleženje in poročanje se v kateri koli od naslednjih situacij poleg podatkov iz ribolovnega dnevnika po potrebi sporočijo tudi podatki iz deklaracije o pretovarjanju in iztovarjanju: (a) na zahtevo pristojnih organov Grenlandije in/ali države članice zastave; (b) neposredno po zadnji ribolovni dejavnosti; (c) pred vplutjem v pristanišče; (d) ob inšpekcijskem pregledu na morju; (e) kot lahko zahteva zakonodaja Grenlandije. V primerih iz točk (a) in (c) je treba poslati tudi predhodno obvestilo; (iii) po ugotovljeni tehnični okvari ali nedelovanju sistema za elektronsko beleženje in poročanje, nameščenega na krovu plovila, ribiško plovilo EU ne sme zapustiti pristanišča, dokler pristojni organi Grenlandije in FMC države članice zastave ne ugotovijo popolnega delovanja sistema ali pristojni organi Grenlandije kako drugače ne odobrijo odhoda. Ne glede na odstavek 6 zgoraj grenlandski organi takoj obvestijo FMC države članice zastave in organe EU, če ribiškemu plovilu EU dovolijo, da zapusti pristanišče brez popolnoma delujočega sistema za elektronsko beleženje in poročanje na krovu. 9. Odstranitev sistema za elektronsko beleženje in poročanje zaradi popravila ali zamenjave v času, ko se plovilo nahaja v izključni ekonomski coni Grenlandije, odobrijo pristojni organi Grenlandije. 10. Po začetku veljavnosti Protokola ribiška plovila EU, ki opravljajo ribolovne dejavnosti na podlagi Sporazuma, za prehodno obdobje enega leta vzporedno z ERS izpolnjujejo in pošiljajo grenlandske ladijske dnevnike tudi v papirni obliki. B. Neprejem podatkov o ulovu 1. Kadar organi Grenlandije ne prejmejo elektronsko posredovanih podatkov iz deklaracije o ulovu, pretovarjanju ali iztovarjanju v skladu z oddelkom A zgoraj, o tem takoj obvestijo FMC države članice zastave in organe EU. FMC države članice zastave takoj po prejemu tega obvestila obvesti poveljnika in lastnika plovila ter nemudoma sprejme ukrepe za odpravo nastalega položaja. Če pride v zvezi z določenim ribiškim plovilom EU do take situacije več kot trikrat v obdobju enega koledarskega leta, lahko organi Grenlandije od organov EU zahtevajo, da zagotovijo, da bo FMC države članice zastave opravila temeljito preiskavo v zvezi s ponavljajočim se nedelovanjem sistema za elektronsko beleženje in poročanje, ki je nameščen na krovu plovila. FMC države članice zastave ugotovi, zakaj podatki niso bili prejeti in sprejme ukrepe za odpravo nastalega položaja, o svojih ugotovitvah in vzrokih za nedelovanje pa obvesti FMC Grenlandije in organe EU. 2. Poveljnik ribiškega plovila EU takoj po prejemu obvestila FMC države članice zastave pristojnim organom Grenlandije po alternativnih komunikacijskih sredstvih prek FMC države članice zastave pošlje vse podatke, ki še niso bili poslani. Po tem se podatki sporočajo dnevno, in sicer najpozneje do 23:59 UTC, po alternativnih komunikacijskih sredstvih. C. Oblika za izmenjavo informacij 1. Standard XML, ki se uporablja za vsakršno elektronsko izmenjavo podatkov med dvema pogodbenicama, je, kadar je to primerno, standard, ki je na voljo na spletišču Europa: http://ec.europa.eu/fisheries/cfp/control/codes/index_en.htm. 2. Vse spremembe oblike zapisa iz odstavka 1 se jasno opredelijo in označijo z datumom posodobitve. Pogodbenici se medsebojno pravočasno obvestita o vseh načrtovanih spremembah. Take spremembe začnejo veljati šele šest mesecev po njihovi določitvi. 3. Elektronska izmenjava podatkov med pogodbenicama in, kadar je to primerno, organi EU se olajša z uporabo sredstev komuniciranja, s katerimi v imenu Evropske unije upravlja Evropska komisija. Poglavje IV – Tehnični ohranjevalni ukrepi Grenlandija ribiškim plovilom EU zagotovi angleško različico ustrezne grenlandske zakonodaje glede poročanja o ulovu, tehničnih ohranitvenih ukrepov in sistema opazovanja. Poglavje V – Nadzor Za ribiška plovila EU, ki izvajajo dejavnosti v izključni ekonomski coni Grenlandije, se ne glede na grenlandsko zakonodajo uporabljajo naslednji ukrepi. A. Inšpekcijski pregled na morju 1. Inšpekcijski pregled plovil EU na morju v izključni ekonomski coni Grenlandije izvedejo pooblaščeni inšpektorji. Inšpekcijska plovila so jasno označena v skladu z mednarodno konvencijo, inšpektorji pa prejmejo identifikacijski dokument, ki ga med inšpekcijskim pregledom čim prej predložijo poveljniku. Uradniki ne posegajo v pravico poveljnika, da komunicira s pristojnimi organi svoje države zastave. 2. Poveljnik ribiškega plovila, na katerem poteka inšpekcijski pregled, ali njegov zastopnik: (a) omogoči varno in učinkovito vkrcanje uradnikov v skladu z dobro mornarsko prakso, kadar je dan ustrezen signal mednarodnega kodeksa signalov ali kadar je namera po vkrcanju sporočena po radijski zvezi s plovila ali helikopterja, na katerem je uradnik; (b) uradnikom omogoči, da opravijo svoje inšpekcijske naloge, ter jim v skladu z razumno presojo zagotovi vso zahtevano pomoč; (c) uradniku(-om) omogoči komunikacijo z organi Grenlandije; (d) uradnike opozori na posebna tveganja za varnost na krovu ribiških plovil EU; (e) uradnikom zagotovi dostop do vseh območij plovila, vseh predelanih ali nepredelanih ulovov, vseh ribolovnih orodij ter vseh ustreznih informacij in dokumentov; (f) uradnikom po koncu inšpekcijskega pregleda omogoči varno izkrcanje. 3. Grenlandski inšpektorji ostanejo na krovu plovila EU tako dolgo, da opravijo naloge, povezane z inšpekcijskim pregledom. Inšpekcijski pregled opravijo tako, da čim manj vplivajo na plovilo, njegovo ribolovno dejavnost in tovor. 4. Poveljnikom ni treba razkriti poslovno občutljivih informacij prek odprtih radijskih kanalov. 5. Grenlandski inšpektorji po vsakem inšpekcijskem pregledu svoje ugotovitve sporočijo poveljniku in sestavijo poročilo o inšpekcijskem pregledu. Poveljnik ribiškega plovila EU lahko doda pripombe k poročilu o inšpekcijskem pregledu. Inšpekcijsko poročilo podpišeta zadevni inšpektor, po želji pa tudi poveljnik ribiškega plovila EU. 6. Grenlandski inšpektorji pred izkrcanjem poveljniku ribiškega plovila EU izdajo izvod poročila o inšpekcijskem pregledu. Grenlandija organe EU o inšpekcijskem pregledu obvesti v osmih delovnih dneh. Po prejemu obvestila in na zahtevo organov EU Grenlandija v osmih delovnih dneh organom EU pošlje izvod poročila o inšpekcijskem pregledu. Po potrebi se dajo te informacije na voljo ustreznim regionalnim organizacijam za upravljanje ribištva (RFMO). B. Inšpekcijski pregled v pristanišču 1. Inšpekcijski pregled v pristanišču Grenlandije, ki se opravi za ribiška plovila EU, ki iztovarjajo ali pretovarjajo ulov, izvedejo inšpektorji Grenlandije, ki so izrecno zadolženi za nadzor nad ribištvom. 2. Inšpekcijski pregledi v pristanišču se izvajajo v skladu z ukrepi FAO in ukrepi države pristanišča zadevne RFMO. 3. Grenlandija lahko pooblasti EU, da sodeluje pri inšpekcijskem pregledu v pristanišču kot opazovalka. 4. Poveljnik ribiškega plovila EU sodeluje, da bi olajšal delo grenlandskih inšpektorjev. 5. Grenlandski inšpektorji po vsakem inšpekcijskem pregledu svoje ugotovitve sporočijo poveljniku in sestavijo poročilo o inšpekcijskem pregledu. Poveljnik ribiškega plovila EU lahko doda pripombe k poročilu o inšpekcijskem pregledu. Poročilo o inšpekcijskem pregledu podpišeta zadevni inšpektor in poveljnik ribiškega plovila EU. 6. Grenlandski inšpektorji pred izkrcanjem poveljniku plovila EU izdajo izvod poročila o inšpekcijskem pregledu. Grenlandija izvod poročila o inšpekcijskem pregledu pošlje organom EU v osmih delovnih dneh po izvedbi pregleda. POGLAVJE VI SISTEM NADZORNEGA OPAZOVANJA A. Sistem opazovanja 1. Vse ribolovne dejavnosti v izključni ekonomski coni Grenlandije so predmet sistema opazovanja, ki je določen z grenlandsko zakonodajo. Poveljniki ribiških plovil EU, ki imajo ribolovno dovoljenje za ribolov v izključni ekonomski coni Grenlandije, sodelujejo z grenlandskimi organi za namene vkrcavanja opazovalcev. B. Plača opazovalca 1. Plačo in socialne prispevke za opazovalca krijejo pristojni organi Grenlandije. C. Naloge opazovalca 1. Med prisotnostjo na krovu opazovalec: a. stori vse potrebno za zagotovitev nemotenega poteka ribolovnih dejavnosti; b. spoštuje lastnino in opremo na krovu; c. spoštuje zaupnost vseh dokumentov, ki pripadajo plovilu. D. Poročilo opazovalca 1. Opazovalec poveljniku plovila pred izkrcanjem predloži poročilo o svojih ugotovitvah. Poveljnik plovila lahko doda pripombe k poročilu opazovalca. Poročilo podpišeta opazovalec in poveljnik. Poveljnik prejme izvod poročila opazovalca. 2. Pristojni grenlandski organi v osmih delovnih dneh obvestijo organe EU o izkrcanju opazovalca. Po prejemu obvestila in na zahtevo organov EU Grenlandija v osmih delovnih dneh organom EU pošlje izvod poročila opazovalca. Poglavje VII Sistem spremljanja plovil (VMS) Pogoji v zvezi s satelitskim sledenjem ribiškim plovilom 1. Kar zadeva sistem za satelitsko sledenje in nadzor, morajo vsa ribiška plovila z ribolovnim dovoljenjem, ki je veljavno v vodah druge pogodbenice, izpolnjevati vse navedene določbe. 2. Vsa plovila z ribolovnim dovoljenjem imajo na krovu nameščeno v celoti delujočo satelitsko sledilno napravo, ki omogoča samodejno in stalno sporočanje njihovih zemljepisnih koordinat centru za nadzor ribištva (FMC) njihove države zastave. Podatki se pošiljajo vsako uro. 3. Vsako sporočilo o položaju: (i) vsebuje: a. identifikacijo plovila; b. najnovejši geografski položaj plovila (zemljepisna dolžina in zemljepisna širina), pri čemer je napaka položaja manjša od 500 metrov, interval zaupanja pa 99 %; c. datum in uro zabeležbe položaja; d. hitrost in smer plovila; (ii) ter je oblikovano v skladu s priloženim obrazcem iz Dodatka 2. 4. Prvi položaj, ki se zabeleži po vstopu v izključno ekonomsko cono, se označi z oznako „ENT“. Vsak naslednji položaj se označi z oznako „POS“, razen prvega položaja po izstopu iz vod druge pogodbenice, ki se označi z oznako „EXI“. 5. FMC države zastave zagotovi samodejno obdelavo in po potrebi elektronski prenos sporočil o položaju. Sporočila o položaju morajo biti varno zabeležena, hranijo pa se tri leta. 6. Sestavni deli računalniške in programske opreme sistema za nadzor plovil (VMS) so varovani pred posegi, tj. ne smejo omogočati ponarejanja položajev in ne smejo biti ročno nastavljivi. Sistem je v celoti avtomatski in deluje ne glede na okoljske razmere. Prepovedano je uničiti, poškodovati, onesposobiti ali kako drugače ovirati satelitsko sledilno napravo. Poveljnik ves čas zagotavlja, da: a. sistem VMS njegovega plovila nemoteno deluje in da se sporočila o položaju pravilno prenašajo FMC države zastave. b. se podatki v ničemer ne spreminjajo; c. nič ne ovira antene ali anten, ki so povezane s satelitskimi sledilnimi napravami; d. oskrba satelitskih sledilnih naprav z električno energijo ni nikoli prekinjena ter e. se satelitske sledilne naprave ne odstranijo s plovila. 7. Ribiškemu plovilu brez v celoti delujoče satelitske sledilne naprave je prepovedan vstop v izključno ekonomsko cono druge pogodbenice, sicer so grenlandski organi upravičeni, da začasno in s takojšnjim učinkom prekličejo ribolovno dovoljenje navedenega ribiškega plovila. Grenlandski organi o tem nemudoma obvestijo zadevno plovilo. Grenlandski organi o začasnem preklicu ribolovnega dovoljenja nemudoma obvestijo tudi organe EU in državo zastave. 8. Sporočanje položaja plovila ob motnjah delovanja sistema VMS: i. V primeru okvare se sistem VMS plovila popravi ali nadomesti v 30 koledarskih dneh po obvestilu poveljniku ribiškega plovila in njegovi državi zastave. Organi EU se o tem čim prej obvestijo. ii. V zgoraj navedenem obdobju se od plovila zahteva, da začne svoj položaj ročno sporočati v skladu z zgornjim odstavkom 3 poglavja VII po elektronski pošti ali telefaksu FMC države zastave in FMC pogodbenice, kjer se nahaja plovilo. Pogostost tega ročnega sporočanja je vsaj en položaj vsake štiri ure. iii. Po tem roku plovilu ni več dovoljeno opravljati ribolovnih dejavnosti v izključni ekonomski coni Grenlandije. 9. Če satelitska sledilna naprava več kot štiri ure posreduje sporočila z istim zemljepisnim položajem, se lahko pošlje sporočilo o položaju, ki vsebuje kodo dejavnosti „ANC“, opisano v priloženem obrazcu. Takšno sporočilo o položaju se lahko posreduje enkrat vsakih dvanajst ur. V manj kot eni uri po spremembi položaja se znova poroča vsako uro. 10. Varno pošiljanje sporočil o položaju med FMC: i. FMC države zastave samodejno pošilja sporočila o položaju zadevnih plovil FMC pogodbenice, v katere vodah se plovilo nahaja. ii. FMC obeh pogodbenic izmenjata svoje koordinate, npr. elektronski naslov, številke telefaksa, teleksa in telefona, ter se o kakršnih koli spremembah teh koordinat takoj obvestita. iii. Prenos sporočil o položaju med zadevnimi FMC in državami zastav se izvaja po elektronski poti s protokolom HTTPS. Izmenjava potrdil poteka med grenlandskimi organi in FMC zadevne države zastave. iv. FMC Evropske unije so FMC države zastave glede pošiljanja sporočil iz Evropske unije na Grenlandijo. Za namen pošiljanja takšnih poročil in sporočil iz Grenlandije v Evropsko unijo je FMC Evropske unije FMC države članice, v katere vodah plovilo deluje ali je delovalo. FMC Grenlandije je ustanovljen pri nadzorni enoti Ministrstva za ribištvo, lov in kmetijstvo (organi nadzora izdaje ribolovnih dovoljenj Grenlandije) v kraju Nuuk. v. FMC države, v katere vodah se v danem trenutku nahaja plovilo, nemudoma obvesti FMC države zastave in Evropsko komisijo o kakršni koli prekinitvi pri sprejemanju zaporednih sporočil o položaju plovila z ribolovnim dovoljenjem, če zadevno plovilo ni poslalo uradnega obvestila o izstopu iz izključne ekonomske cone. 11. Motnje v sistemu komuniciranja: i. Grenlandija zagotovi, da je njena elektronska oprema združljiva z opremo FMC držav zastave in nemudoma obvesti EU o kakršnih koli motnjah pri sporočanju in sprejemanju sporočil o položaju, da se čim prej poišče tehnična rešitev. ii. Komunikacijske težave med FMC ne vplivajo na delovanje plovil. iii. Vsa sporočila, ki zaradi težav niso bila poslana, se pošljejo takoj, ko je komunikacija med zadevnimi FMC ponovno vzpostavljena. 12. Šteje se, da je poveljnik ribiškega plovila z ribolovnim dovoljenjem odgovoren za kakršno koli ugotovljeno manipulacijo sistema VMS plovila, ki naj bi povzročila motnje v delovanju sistema ali potvorila sporočila o položaju. Za vsako kršitev se naložijo kazni, ki jih določi pogodbenica, v katere vodah je prišlo do kršitve, ter so skladne z veljavno zakonodajo navedene pogodbenice. 13. Podatkov o sledenju, ki se drugi pogodbenici sporočijo v skladu s tem sporazumom, v nobenem primeru ni dovoljeno razkriti organom oblasti, razen organom nadzora in spremljanja, na tak način, da je mogoče prepoznati posamezna plovila. 14. Ne glede na prejšnji odstavek se lahko podatke VMS uporabi za znanstvene ali raziskovalne namene, pod pogojem, da uporabniki takih podatkov ne objavijo na tak način, da je mogoče prepoznati posamezna plovila. POGLAVJE VIII Kršitve A. Obravnava kršitev 1. Vsaka kršitev, ki jo plovilo EU z ribolovnim dovoljenjem v skladu z določbami te priloge stori v izključni ekonomski coni Grenlandije, se navede v poročilu o inšpekcijskem pregledu. 2. Dejstvo, da poveljnik podpiše poročilo o inšpekcijskem pregledu, ne posega v pravico obrambe poveljnika in/ali lastnika plovila v zvezi s prijavljeno kršitvijo. B. Informacije o zadržanju plovila 1. Grenlandija v 24 urah EU uradno obvesti o vsakem zadržanju ribiškega plovila EU z ribolovnim dovoljenjem. Obvestilu so priloženi osnovni podatki o prijavljeni kršitvi. C. Kazni za kršitve 1. Kazen za kršitev določi Grenlandija v skladu z določbami veljavne nacionalne zakonodaje. D. Sodni postopek – bančna varščina 1. Kadar se primer kršitve predloži pristojnemu sodnemu organu, lastnik ribiškega plovila EU, ki krši predpise, položi bančno varščino pri banki, ki jo izbere Grenlandija, pri čemer znesek varščine, ki ga določi Grenlandija, krije vse stroške, povezane z zadržanjem ribiškega plovila EU, ocenjeno globo in morebitno kompenzacijsko odškodnino. Bančna varščina je blokirana do zaključka sodnega postopka. 2. Bančna varščina se sprosti in vrne lastniku plovila takoj, ko je izrečena sodba, in sicer: a. v celoti, če ni izrečena nobena kazen; b. v višini razlike, če kazen vključuje globo, ki je nižja od zneska bančne varščine. 3. Sodni postopek se začne čim prej v skladu z nacionalno zakonodajo. 4. Grenlandija obvesti EU o izidu sodnega postopka v 14 dneh po izreku sodbe. E. Sprostitev plovila in posadke 1. Po pologu bančne garancije ali plačilu kazni se ribiškemu plovilu EU dovoli, da zapusti pristanišče. Poglavje IX – Začasna skupna podjetja A. Metode in merila pri ocenjevanju projektov za začasna skupna podjetja in skupna podjetja 1. Pogodbenici si izmenjata informacije o projektih, ki sta jih predložili za ustanovitev začasnih skupnih podjetij in skupnih podjetij v skladu s členom 2 Sporazuma. 2. Projekte EU predstavijo pristojni organi zadevne države članice oziroma držav članic. 3. EU predloži skupnemu odboru seznam projektov v zvezi z začasnimi skupnimi podjetji in skupnimi podjetji. Skupni odbor oceni projekte med drugim v skladu z naslednjimi merili: (a) tehnologija, primerna za predlagane ribolovne dejavnosti; (b) ciljne vrste in ribolovna območja; (c) starost ladij; (d) v primeru začasnih skupnih podjetij celoten čas trajanja in čas trajanja ribolovnih dejavnosti; (e) prejšnje izkušnje lastnikov ladij EU in vsakega grenlandskega partnerja v ribiškem sektorju. 4. Skupni odbor po oceni iz odstavka 3 poda svoje mnenje o projektih. 5. V primeru začasnih skupnih podjetij se, potem ko je skupni odbor po odobritvi s strani grenlandskih organov podal pozitivno mnenje o projektih, izdajo potrebna ribolovna dovoljenja. B. Pogoji za dostop do sredstev začasnih skupnih podjetij na Grenlandiji 1 Ribolovna dovoljenja Čas veljavnosti ribolovnih dovoljenj, izdanih na Grenlandiji, je enak času trajanja začasnih skupnih podjetij. Ribolov se izvaja na kvotah, ki jih dodelijo grenlandski organi. 2. Zamenjava plovil Plovilo EU, ki se uporablja v začasnem skupnem podjetju, se lahko zamenja z drugim plovilom EU enakih zmogljivosti in tehničnih lastnosti le na podlagi ustrezno utemeljenih razlogov in po dogovoru obeh pogodbenic. 3. Opremljanje Oprema plovil, ki se uporabljajo v začasnem skupnem podjetju, ustreza pravilom in predpisom, ki veljajo na Grenlandiji; ta pravila in predpisi se brez razlikovanja uporabljajo za plovila Grenlandije in plovila EU. Poglavje VIII – Poskusni ribolov Načini izvajanja poskusnega ribolova 1. Vlada Grenlandije in Evropska komisija se skupaj odločita o gospodarskih subjektih Evropske unije, najprimernejšem času in načinu izvajanja poskusnega ribolova. Da bi olajšala raziskovalno delo plovil, vlada Grenlandije (prek grenlandskega inštituta za naravne vire) priskrbi obstoječe znanstvene in druge osnovne informacije. 2. Ribiški sektor Grenlandije je tesno povezan (usklajevanje in dialog o izvajanju poskusnega ribolova). 3. Dolžina projektov je največ šest mesecev in najmanj tri mesece. Po dogovoru pogodbenic se ta obdobja lahko spremenijo. 4. Evropska komisija grenlandskim organom sporoči zahteve po ribolovnih dovoljenjih za poskusni ribolov. Tehnična dokumentacija določa: – tehnične značilnosti plovila, – strokovno raven ladijskih častnikov glede ribolova, – predlog tehničnih parametrov projekta (dolžina, oprema, področja raziskovanja itn.). 5. Grenlandski organi po potrebi organizirajo tehnični dialog med pogodbenicama in zadevnimi lastniki ladij. 6. Lastniki ladij grenlandskim organom in Evropski komisiji pred začetkom projekta predložijo: – izjavo o ulovu, ki je že na krovu, – tehnične lastnosti ribolovne opreme, ki se bo uporabljala med projektom, – zagotovilo, da bodo upoštevali grenlandske predpise v zvezi z ribištvom. 7. Med projektom na morju zadevni lastniki ladij: – predložijo grenlandskemu inštitutu za naravne vire, grenlandskim organom in Evropski komisiji tedensko poročilo o ulovu po dnevih in po ulovih, vključno z opisom tehničnih parametrov projekta (položaj, globina, datum in ura, ulov in druga opažanja ali pripombe); – navedejo položaj, hitrost in smer plovila prek VMS; – zagotovijo, da je na krovu prisoten en znanstveni opazovalec Grenlandije ali opazovalec, ki ga izberejo grenlandski organi. Vloga opazovalca je zbiranje znanstvenih informacij na podlagi ulova in vzorčenje ulova. Opazovalec se obravnava kot ladijski častnik in lastnik ladje krije življenjske stroške opazovalca v času njegovega bivanja na plovilu. Čas opazovalčevega bivanja na krovu, trajanje njegovega bivanja ter pristanišče vkrcanja in izkrcanja se določijo v dogovoru z grenlandskimi organi; – na zahtevo grenlandskih organov omogočijo, da se na plovilu izvede inšpekcijski pregled, preden zapustijo izključno ekonomsko cono Grenlandije; – zagotovijo, da upoštevajo grenlandske predpise v zvezi z ribištvom. 8. Ulovi, ki so v skladu s poskusnim projektom in pridobljeni med poskusnim projektom, ostanejo last lastnika ladje. 9. Ulove, ki so v skladu s poskusnim projektom, določijo grenlandski organi pred začetkom vsakega projekta in jih sporočijo poveljniku zadevnega(-ih) plovila(-). 10. Grenlandski organi bodo določili kontaktno osebo, odgovorno za reševanje vseh nepredvidenih problemov, ki bi lahko ogrozili razvoj poskusnega ribolova. 11. Grenlandski organi bodo pred začetkom vsakega projekta predstavili podrobnosti in pogoje projektov poskusnega ribolova v skladu s členom 9 in 10 Sporazuma ter v skladu z grenlandsko zakonodajo. Dodatki k Prilogi 1. Dodatek 1 – Obrazec zahtevka za ribolovno dovoljenje 2. Dodatek 2 – Obrazec obvestila o vstopu/izstopu 3. Dodatek 3 – Shema prilagodljivosti v pelagičnem ribolovu na rdečega okuna med grenlandskimi vodami in vodami NEAFC Dodatek 1 – OBRAZEC ZAHTEVKA ZA RIBOLOVNO DOVOLJENJE V IZKLJUČNI EKONOMSKI CONI GRENLANDIJE 1 || Država zastave || 2 || Ime plovila || 3 || Številka iz registra ladjevja EU || 4 || Zunanje identifikacijske črke in številka || 5 || Pristanišče registracije || 6 || Mednarodni radijski klicni znak (IRCS) || 7 || Številka Inmarsat (telefon, teleks, e-naslov)[15] || 8 || Leto izdelave || 9 || Številka IMO (če je na voljo) || 10 || Vrsta plovila || 11 || Vrsta ribolovnega orodja || 12 || Ciljne vrste in količina || 13 || Ribolovno območje (ICES/NAFO) || 14 || Obdobje veljavnosti ribolovnega dovoljenja || 15 || Lastniki, naslov fizične ali pravne osebe, telefon, teleks, e-naslov || 16 || Upravljavec plovila, naslov fizične ali pravne osebe, telefon, teleks, e-naslov || 17 || Ime poveljnika || 18 || Število članov posadke || 19 || Moč motorja (KW) || 20 || Dolžina (LOA) || 21 || Tonaža, izražena v GT || 22 || Zastopnik na Grenlandiji, ime in naslov || 23 || Naslov, na katerega naj se pošlje ribolovno dovoljenje, telefaks || European Commission, Directorate General for Maritime Affairs and Fisheries, Rue de la Loi 200, B-1049 Brussels, telefaks +32 22962338, e-naslov Dodatek 2 – Obrazec obvestila o vstopu/izstopu Obrazec za pošiljanje sporočil VMS FMC-ju druge pogodbenice 1) Sporočilo o „VSTOPU“ Podatkovni element: || Oznaka polja: || Obvezno/ neobvezno || Opombe: Začetek zapisa || SR || O || Podatek o sistemu; označuje začetek zapisa Naslov || AD || O || Podatek o sporočilu; tričrkovna ISO oznaka države prejemnice Pošiljatelj || FR || O || Podatek o sporočilu; tričrkovna ISO oznaka države pošiljateljice Številka zapisa || RN || N || Podatek o sporočilu; serijska številka zapisa za ustrezno leto Datum zapisa || RD || N || Podatek o sporočilu; datum pošiljanja Čas zapisa || RT || N || Podatek o sporočilu; čas pošiljanja Vrsta sporočila || TM || O || Podatek o sporočilu; vrsta sporočila, „ENT“ Radijski klicni znak || RC || O || Podatek o plovilu; mednarodni radijski klicni znak plovila Interna referenčna številka || IR || O || Podatek o plovilu; enotna številka plovila pogodbenice kot tričrkovna ISO oznaka države zastave, ki ji sledi številka Zunanja registrska številka || XR || N || Podatek o plovilu; številka na boku plovila Zemljepisna širina || LT || O || Podatek o položaju; položaj ± 99,999 (WGS-84) Zemljepisna dolžina || LG || O || Podatek o položaju; položaj ± 999,999 (WGS-84) Hitrost || SP || O || Podatek o položaju; hitrost plovila v desetinah vozlov Smer || CO || O || Podatek o položaju; smer plovila glede na 360 ° Datum || DA || O || Podatek o položaju; datum zabeleženja položaja UTC (LLLLMMDD) Čas || TI || O || Podatek o položaju; čas zabeleženja položaja UTC (UUMM) Konec zapisa || ER || O || Podatek o sistemu; označuje konec zapisa 2) Sporočilo/poročilo o „POLOŽAJU“ Podatkovni element: || Oznaka polja: || Obvezno/ neobvezno || Opombe: Začetek zapisa || SR || O || Podatek o sistemu; označuje začetek zapisa Naslov || AD || O || Podatek o sporočilu; tričrkovna ISO oznaka države prejemnice Pošiljatelj || FR || O || Podatek o sporočilu; tričrkovna ISO oznaka države pošiljateljice Številka zapisa || RN || N || Podatek o sporočilu; serijska številka zapisa za ustrezno leto Datum zapisa || RD || N || Podatek o sporočilu; datum pošiljanja Čas zapisa || RT || N || Podatek o sporočilu; čas pošiljanja Vrsta sporočila || TM || O || Podatek o sporočilu; vrsta sporočila, „POS“[16] Radijski klicni znak || RC || O || Podatek o plovilu; mednarodni radijski klicni znak plovila Interna referenčna številka || IR || O || Podatek o plovilu; enotna številka plovila pogodbenice kot tričrkovna ISO oznaka države zastave, ki ji sledi številka Zunanja registrska številka || XR || N || Podatek o plovilu; številka na boku plovila Zemljepisna širina || LT || O || Podatek o položaju; položaj ± 99,999 (WGS-84) Zemljepisna dolžina || LG || O || Podatek o položaju; položaj ± 999,999 (WGS-84) Dejavnost || AC || N[17] || Podatek o položaju; „ANC“ označuje zmanjšan način poročanja Hitrost || SP || O || Podatek o položaju; hitrost plovila v desetinah vozlov Smer || CO || O || Podatek o položaju; smer plovila glede na 360 ° Datum || DA || O || Podatek o položaju; datum zabeleženja položaja UTC (LLLLMMDD) Čas || TI || O || Podatek o položaju; čas zabeleženja položaja UTC (UUMM) Konec zapisa || ER || O || Podatek o sistemu; označuje konec zapisa 3) Sporočilo o „IZSTOPU“ Podatkovni element: || Oznaka polja: || Obvezno/ neobvezno || Opombe: Začetek zapisa || SR || O || Podatek o sistemu; označuje začetek zapisa Naslov || AD || O || Podatek o sporočilu; tričrkovna ISO oznaka države prejemnice Pošiljatelj || FR || O || Podatek o sporočilu; tričrkovna ISO oznaka države pošiljateljice Številka zapisa || RN || N || Podatek o sporočilu; serijska številka zapisa za ustrezno leto Datum zapisa || RD || N || Podatek o sporočilu; datum pošiljanja Čas zapisa || RT || N || Podatek o sporočilu; čas pošiljanja Vrsta sporočila || TM || O || Podatek o sporočilu; vrsta sporočila, „EXI“ Radijski klicni znak || RC || O || Podatek o plovilu; mednarodni radijski klicni znak plovila Interna referenčna številka || IR || O || Podatek o plovilu; enotna številka plovila pogodbenice kot tričrkovna ISO oznaka države zastave, ki ji sledi številka Zunanja registrska številka || XR || N || Podatek o plovilu; številka na boku plovila Datum || DA || O || Podatek o položaju; datum zabeleženja položaja UTC (LLLLMMDD) Čas || TI || O || Podatek o položaju; čas zabeleženja položaja UTC (UUMM) Konec zapisa || ER || O || Podatek o sistemu; označuje konec zapisa 4) Podatki o obliki Vsako sporočilo v prenosu podatkov je oblikovano na naslednji način: – dvojna poševnica (//) in oznaka „SR“ označujeta začetek sporočila; – dvojna poševnica (//) in oznaka polja označujeta začetek podatkovnega elementa; – enojna poševnica (/) ločuje kodo polja in podatke, – pari podatkov so ločeni z razmikom; – oznaka ER in dvojna poševnica (//) označujeta konec zapisa. Vse oznake polja v tej prilogi so v severnoatlantski obliki, kot je določeno v programu NEAFC za nadzor in izvajanje. Dodatek 3 Shema prilagodljivosti v pelagičnem ribolovu na rdečega okuna med grenlandskimi vodami in vodami NEAFC 1. Da bi bilo plovilo upravičeno do ribolova v okviru sheme prilagodljivosti v ribolovu na rdečega okuna med grenlandskimi vodami in vodami NEAFC, zaprosi za grenlandsko ribolovno dovoljenje v okviru prilagodljivosti. Če je prošnja odobrena, plovilo prejme posebno ribolovno dovoljenje za opravljanje dejavnosti zunaj izključne ekonomske cone Grenlandije. 2. Spoštujejo se vsi ukrepi v zvezi s tem ribolovom na upravnem območju NEAFC, o katerih je odločila NEAFC. 3. Plovilo lahko lovi svojo grenlandsko kvoto rdečega okuna šele, ko je izčrpalo svoj delež kvote rdečega okuna EU NEAFC, ki mu jo je dodelila njegova država zastave. 4. Plovilo lahko ob upoštevanju odstavka 5 spodaj lovi svojo grenlandsko kvoto na istem območju NEAFC, na katerem je lovilo svojo kvoto NEAFC. 5. Plovilo lahko lovi svojo grenlandsko kvoto na ohranitvenem območju rdečega okuna (RCA) pod pogoji, ki so določeni v priporočilu NEAFC glede upravljanja rdečega okuna v Irmingerskem morju in vodah, ki nanj mejijo, razen delov, ki se nahajajo v izključni ekonomski coni Islandije. 6. Plovilo, ki opravlja ribolovne dejavnosti na upravnem območju NEAFC, pošlje NEAFC poročilo o položaju VMS prek FMC svoje države zastave v skladu s predpisanimi zahtevami. Med ribolovom na grenlandsko kvoto na RCA NEAFC center za nadzor ribištva (FMC) države zastave posebej zagotovi, da se rezultati urnega zajetja poročila o položaju VMS plovila pošljejo grenlandskemu FMC skoraj v realnem času. 7. Poveljnik plovila zagotovi, da se med poročanjem NEAFC in grenlandskim organom za ulove rdečega okuna, ujetega na upravnem območju NEAFC na podlagi grenlandskega ribolovnega dovoljenja v okviru prilagodljivosti, jasno navede, da se štejejo h grenlandski kvoti z uporabo ribolovnega dovoljenja, dodeljenega v ribolovnem dovoljenju v okviru prilagodljivosti. (i) Pred začetkom ribolova na svojo grenlandsko kvoto plovilo grenlandskemu FMC prek FMC svoje države zastave pošlje sporočilo o AKTIVNEM „ULOVU OB VSTOPU“, in sicer na naslednji način: 1. AKTIVNI „ULOV OB VSTOPU“ 2. Ime plovila 3. Zunanja registrska oznaka 4. IRCS 5. Ime poveljnika 6. Datum in čas začetka ribolova na grenlandsko kvoto 7. Položaj 8. Ulov na krovu v ekvivalentu žive teže vrste in območje zajetja. (ii) POROČILO O DNEVNEM ULOVU Podatki iz ribolovnega dnevnika se pošljejo dnevno najpozneje do 23:59 UTC. (iii) Ob zaključku ribolova na grenlandsko kvoto plovilo grenlandskemu FMC prek FMC svoje države zastave pošlje sporočilo o PASIVNEM „ULOVU OB IZSTOPU“, in sicer na naslednji način: 1. PASIVNI „ULOV OB IZSTOPU“ 2. Ime plovila 3. Zunanja registrska oznaka 4. IRCS 5. Ime poveljnika 6. Datum in čas zaključka ribolova na grenlandsko kvoto 7. Položaj 8. Ulov na krovu v ekvivalentu žive teže vrste in območje zajetja. AKTIVNO in PASIVNO poročilo se pošljeta ne glede na obveznost poročanja o dnevnem ulovu. 8. Da bi se povečala zaščita območij odlaganja mladic, se ribolovne dejavnosti ne začnejo pred datumom, ki je določen v priporočilu NEAFC glede upravljanja rdečega okuna v Irmingerskem morju in vodah, ki nanj mejijo. 9. Država zastave poroča organom EU o ulovih v okviru grenlandske kvote v grenlandskih vodah in na upravnem območju NEAFC. Sem spadajo vsi ulovi v okviru sheme prilagodljivosti, v katerih sta jasno navedena ulov in ustrezno ribolovno dovoljenje. 10. Ob zaključku ribolovne sezone FMC vsake države zastave grenlandskim organom pošlje statistične podatke o ulovu za pelagični ribolov na rdečega okuna v okviru te sheme prilagodljivosti. OCENA FINANČNIH POSLEDIC ZAKONODAJNEGA PREDLOGA 1. OKVIR PREDLOGA/POBUDE 1.1. Naslov predloga/pobude Predlog Sklepa Sveta o sklenitvi Protokola o določitvi ribolovnih možnostih in finančnega prispevka, določenih v Sporazumu o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani (v nadaljnjem besedilu: Protokol) 1.2. Zadevna področja ABM/ABB[18] 11. – Pomorske zadeve in ribištvo 11.03 – Mednarodno ribištvo in pomorsko pravo 1.3. Vrsta predloga/pobude X Predlog/pobuda je namenjena podaljšanju obstoječega ukrepa. 1.4. Cilji 1.4.1. Večletni strateški cilji Komisije, ki naj bi bili doseženi s predlogom/pobudo Komisija na podlagi izključne pristojnosti za izvedbo pogajanj za sklenitev dvostranskih sporazumov na področju ribištva izvede pogajanja in izvaja sporazume o partnerstvu v ribiškem sektorju ter hkrati zagotavlja politični dialog med partnerji na področju ribiške politike zadevnih tretjih držav. Pogajanja o sporazumih o partnerstvu v ribiškem sektorju s tretjimi državami in njihova sklenitev so v skladu s splošnim ciljem ohranitve ribolovnih dejavnosti ladjevja EU in razvoja partnerskih odnosov za okrepitev trajnostnega izkoriščanja ribolovnih virov zunaj voda EU ob upoštevanju okoljskih, socialnih in gospodarskih vprašanj. Sporazumi o partnerstvu v ribiškem sektorju zagotavljajo koherenco med načeli upravljanja skupne ribiške politike in zavezami v okviru ostalih evropskih politik. 1.4.2. Specifični cilji in zadevne dejavnosti ABM/ABB Specifični cilj št. 1[19] S pogajanji za sklenitev sporazumov o partnerstvu v ribiškem sektorju ter sklenitvijo takih sporazumov s tretjimi državami v skladu z drugimi evropskimi politikami prispevati k trajnostnemu ribolovu zunaj voda EU, ohranjati evropsko prisotnost pri ribolovu v oddaljenih vodah ter zaščititi interese evropskega ribiškega sektorja in potrošnikov. Zadevne dejavnosti AMB/ABB Pomorske zadeve in ribištvo, mednarodno ribištvo in pomorsko pravo, mednarodni ribiški sporazumi (proračunska vrstica 11.0301) 1.4.3. Pričakovani izid in učinki Navedite, kako naj bi predlog/pobuda učinkovala na upravičence/ciljne skupine. Sklenitev protokola bo pomagala ohraniti trajnostno raven ribolovnih možnosti za evropska plovila v grenlandskih vodah za obdobje 2013–2015. Protokol bo pomagal ohranjati neprekinjenost ribolovnih območij, ki so zajeta v sporazumih s severnimi državami, in prispeval k boljšemu upravljanju in ohranjanju ribolovnih virov. 1.4.4. Kazalniki izida in učinkov Navedite, s katerimi kazalniki se bo spremljalo izvajanje predloga/pobude. Za zagotovitev spremljanja izvajanja Sporazuma se bodo v okviru ABM uporabljali naslednji kazalniki: – spremljanje letne stopnje uporabe ribolovnih možnosti (% ribolovnih dovoljenj, ki se uporabljajo v določenem letu, glede na število dovoljenj, ki so na voljo v skladu s Protokolom); – zbiranje in analiza podatkov o ulovu in tržni vrednosti Sporazuma. Skupaj z ostalimi sporazumi o partnerstvu v ribiškem sektorju se lahko kot del večletne analize uporabijo naslednji kazalniki: – prispevek k zaposlovanju in dodani vrednosti v EU; – prispevek k stabilizaciji trga EU; – število strokovnih srečanj in srečanj skupnega odbora. 1.5. Utemeljitev predloga/pobude 1.5.1. Potrebe, ki jih je treba kratkoročno ali dolgoročno zadovoljiti Protokol zajema obdobje od 1. januarja 2013 do 31. decembra 2015. Novi protokol bo okvir za ureditev ribolovnih dejavnosti evropskega ladjevja, zlasti pa bo lastnikom plovil omogočil, da še naprej pridobivajo dovoljenja za ribolov na ribolovnem območju Grenlandije. Poleg tega je eden od ciljev protokola okrepiti sodelovanje med EU in Grenlandijo za spodbujanje razvoja trajnostne ribiške politike in preudarnega izkoriščanja ribolovnih virov na ribolovnem območju Grenlandije. Letni finančni prispevek bo 17 847 244 EUR: – Letni finančni prispevek za dostop: 15 104 203 EUR, vključno s finančno rezervo 1 500 000 EUR za dodatne ribolovne možnosti v skladu z znanstvenim mnenjem. – Znesek za podporo ribiškemu sektorju, ki je letno dodeljen na podlagi novega protokola, je 2 743 041 EUR. 1.5.2. Dodana vrednost ukrepanja Evropske unije V zvezi z novim protokolom je treba poudariti, da bi se brez ukrepanja EU odprle možnosti za zasebne sporazume, v katerih trajnost in odgovorni ribolov nista vedno glavni prednostni nalogi. Evropska unija upa tudi, da bo s Protokolom Grenlandija še naprej učinkovito sodelovala z EU v regionalnih organih, kot sta NAFO in NEAFC. Sredstva, ki so na voljo, bodo Grenlandiji tudi omogočila, da nadaljuje s prizadevanji za strateško načrtovanje pri izvajanju ribiških politik. 1.5.3. Glavna spoznanja iz podobnih izkušenj Poglobljena ocena Protokola za obdobje 2007–2012 je bila opravljena in dokončana septembra 2011 s pomočjo združenja neodvisnih svetovalcev, da bi se omogočil začetek pogajanj o novem protokolu. Predhodna ocena je zajela nekaj točk, ki so v interesu (i) EU: – Ker sporazum v ribiškem sektorju z Grenlandijo izpolnjuje potrebe ladjevja EU, bo lahko pripomogel k ohranjanju sposobnosti preživetja dejavnosti, ki jo EU opravlja na nordijskem območju. – Protokol naj bi prispeval k sposobnosti preživetja evropskih panog, ker plovilom in panogam Evropske unije, ki so odvisne od njih, zagotavlja stabilno pravno okolje in srednjeročno razpoznavnost. in (ii) Grenlandije: – Sporazum o partnerstvu v ribiškem sektorju lahko prispeva k okrepitvi institucionalnih zmogljivosti ribiškega sektorja z izboljšanjem raziskav, dejavnosti nadzora in spremljanja ter usposabljanja. – Sporazum o partnerstvu v ribiškem sektorju bo prav tako vplival na proračunsko stabilnost ribiškega sektorja države. 1.5.4. Združljivost z drugimi finančnimi instrumenti in možnosti dopolnjevanja Sredstva, vplačana iz naslova sporazumov o partnerstvu v ribiškem sektorju, so zamenljivi prihodki v proračunu tretjih držav partneric. Vendar je pogoj za sklenitev in spremljanje sporazumov o partnerstvu v ribiškem sektorju, da se del pridobljenih sredstev uporabi za izvajanje ukrepov sektorske politike tretje države partnerice. 1.6. Trajanje ukrepa in finančnih posledic X Časovno omejen predlog/pobuda X Predlog/pobuda, ki velja tri leta od 1. januarja 2013, datuma, od katerega se Protokol začasno uporablja v skladu s Sklepom Sveta o podpisu v imenu Evropske unije in začasni uporabi Protokola X Finančne posledice od leta 2013 do 2015 1.7. Načrtovani načini upravljanja[20] X Neposredno centralizirano upravljanje – Komisija. 2. UKREPI UPRAVLJANJA 2.1. Določbe glede spremljanja in poročanja Navedite pogostost in pogoje. Komisija (GD MARE) bo zagotovila redno spremljanje izvajanja tega protokola, zlasti uporabe ribolovnih možnosti s strani gospodarskih subjektov in podatkov o ulovu. Poleg tega Sporazum o partnerstvu v ribiškem sektorju določa najmanj en letni sestanek skupnega odbora, na katerem se Komisija in zadevne države članice srečajo s tretjo državo, da bi ugotovile stanje izvajanja Sporazuma in njegovega protokola. Glede izvajanja sektorske podpore Protokol določa, da pogodbenici vsako leto ocenita rezultate izvajanja večletnega sektorskega programa. Protokol določa možnost prilagoditve finančnega prispevka za sektorsko podporo, če bi letna ocena pokazala, da uresničevanje ciljev, ki se financirajo s finančnim prispevkom, ni zadovoljivo. 2.2. Sistem upravljanja in nadzora 2.2.1. Ugotovljena tveganja Uvedbo protokola v ribiškem sektorju spremlja določeno število tveganj, kot na primer: zneski, namenjeni financiranju sektorske ribiške politike, niso dodeljeni po dogovoru (nezadostno načrtovanje). 2.2.2. Načrtovani načini nadzora Da bi se izognili tveganjem, navedenim v prejšnji točki, je predviden izčrpen dialog o načrtovanju in izvajanju sektorske politike. Ena od metod nadzora je tudi skupna analiza napredka iz točke 2.1. Poleg tega vsebuje protokol posebne klavzule za začasno prekinitev, ki se lahko uporabijo pod določenimi pogoji in v določenih okoliščinah. 2.3. Ukrepi preprečevanja goljufij in nepravilnosti Navedite obstoječe ali načrtovane preprečevalne in zaščitne ukrepe. Za uporabo finančnega prispevka, ki ga EU izplača na podlagi Sporazuma o partnerstvu v ribiškem sektorju, je izključno pristojna zadevna tretja država. Vendar si Komisija prizadeva za vzpostavitev trajnega političnega dialoga in sodelovanja, da se izboljša upravljanje Sporazuma o partnerstvu v ribiškem sektorju in okrepi prispevek EU k trajnostnemu upravljanju virov. V vsakem primeru pa za vsako plačilo, ki ga Komisija izvede na podlagi sporazuma v ribiškem sektorju, veljajo običajna proračunska in finančna pravila ter postopki Komisije. To zlasti omogoča, da se v celoti določijo bančni računi tretjih držav, na katere se izplačajo zneski finančnih prispevkov. Celotni znesek finančnega prispevka na podlagi tega protokola se v skladu s členom 2 Protokola nakaže na račun državne zakladnice, odprt pri finančni ustanovi, ki jo določijo organi Grenlandije. 3. OCENA FINANČNIH POSLEDIC PREDLOGA/POBUDE 3.1. Zadevni razdelki večletnega finančnega okvira in odhodkovne proračunske vrstice · Obstoječe proračunske vrstice odhodkov Po vrsti, v skladu z razdelki večletnega finančnega okvira in proračunskimi vrsticami. Razdelek večletnega finančnega okvira || Proračunska vrstica: || Vrsta odhodkov || Prispevek številka [poimenovanje ...] || dif./nedif.[21] || držav Efte[22] || držav kandidatk[23] || tretjih držav || … v smislu člena 18(1)(aa) finančne uredbe 2 || 11.0301 Mednarodni ribiški sporazumi 11.010404 Mednarodni sporazumi o ribolovu – Odhodki za upravno poslovodenje || dif. nedif. || NE || NE || NE || NE · Zahtevane nove proračunske vrstice (se ne uporablja) Po vrsti, v skladu z razdelki večletnega finančnega okvira in proračunskimi vrsticami. Razdelek večletnega finančnega okvira || Proračunska vrstica: || Vrsta odhodkov || Prispevek številka [poimenovanje ...] || dif./nedif. || držav Efte || držav kandidatk || tretjih držav || … v smislu člena 18(1)(aa) finančne uredbe […] || [XX.YY.YY.YY] […] || […] || DA/NE || DA/NE || DA/NE || DA/NE 3.2. Ocenjeni učinek na odhodke 3.2.1. Povzetek ocenjenega učinka na odhodke v mio. EUR (na tri decimalna mesta natančno) Razdelek večletnega finančnega okvira: || 2 || Ohranjanje in upravljanje naravnih virov GD za MARE || || || leto N[24] (2013) || leto N+1 (2014) || leto N+2 (2015) || leto N+3 (2016) || … vstavite ustrezno število stolpcev glede na trajanje učinka (glej točko 1.6) || SKUPAJ  Odobritve za poslovanje || || || || || || || || Številka proračunske vrstice: 11.0301 || prevzete obveznosti || (1) || 17,847 || 17,847 || 17,847 || || || || || 53,541 plačila || (2) || 17,847 || 17,847 || 17,847 || || || || || 53,541 Številka proračunske vrstice: || prevzete obveznosti || (1a) || || || || || || || || plačila || (2a) || || || || || || || ||  Odobritve upravne narave, ki se financirajo iz sredstev posebnih programov[25] || || || || || || || || Številka proračunske vrstice: 11.010404 || || (3) || || || 0,080 || || || || || 0,080 Odobritve za GD MARE SKUPAJ || prevzete obveznosti || =1+1a +3 || 17,847 || 17,847 || 17,927 || || || || || 53,621 plačila || =2+2a +3 || 17,847 || 17,847 || 17,927 || || || || || 53,621  Odobritve za poslovanje SKUPAJ[26] || prevzete obveznosti || (4) || 17,847 || 17,847 || 17,847 || || || || || 53,541 plačila || (5) || 17,847 || 17,847 || 17,847 || || || || || 53,541  Odobritve upravne narave, ki se financirajo iz sredstev nekaterih specifičnih programov, SKUPAJ || (6) || || || 0,080 || || || || || 0,080 Odobritve za RAZDELEK 2 večletnega finančnega okvira SKUPAJ || prevzete obveznosti || =4+ 6 || 17,847 || 17,847 || 17,927 || || || || || 53,621 plačila || =5+ 6 || 17,847 || 17,847 || 17,927 || || || || || 53,621 Če predlog/pobuda vpliva na več razdelkov: (se ne uporablja)  Odobritve za poslovanje SKUPAJ || prevzete obveznosti || (4) || || || || || || || || plačila || (5) || || || || || || || ||  Odobritve upravne narave, ki se financirajo iz sredstev nekaterih specifičnih programov, SKUPAJ || || (6) || || || || || || || || Odobritve za RAZDELKE od 1 do 4 večletnega finančnega okvira SKUPAJ (referenčni znesek) || prevzete obveznosti || =4+ 6 || || || || || || || || plačila || =5+ 6 || || || || || || || || Razdelek večletnega finančnega okvira: || 5 || „Upravni odhodki“ v mio. EUR (na tri decimalna mesta natančno) || || || leto N (2013) || leto N+1 (2014) || leto N+2 (2015) || leto N+3[27] (2016) || … vstavite ustrezno število stolpcev glede na trajanje učinka (glej točko 1.6) || SKUPAJ GD za MARE ||  Človeški viri || 0,083 || 0,083 || 0,083 || || || || || 0,249  Drugi upravni odhodki[28] || 0,010 || 0,010 || 0,010 || || || || || 0,030 GD MARE SKUPAJ || odobritve || 0,093 || 0,093 || 0,093 || || || || || 0,279 Odobritve za RAZDELEK 5 večletnega finančnega okvira SKUPAJ || (prevzete obveznosti SKUPAJ = plačila SKUPAJ) || 0,093 || 0,093 || 0,093 || || || || || 0,279 v mio. EUR (na tri decimalna mesta natančno) || || || leto N[29] || leto N+1 || leto N+2 || leto N+3 || … vstavite ustrezno število stolpcev glede na trajanje učinka (glej točko 1.6) || SKUPAJ Odobritve za RAZDELKE od 1 do 5 večletnega finančnega okvira SKUPAJ || prevzete obveznosti || 17,940 || 17,940 || 18,020 || || || || || 53,900 plačila || 17,940 || 17,940 || 18,020 || || || || || 53,900 3.2.2. Ocenjeni učinek na odobritve za poslovanje – X Predlog/pobuda zahteva porabo odobritev za poslovanje, kot je pojasnjeno v nadaljevanju: odobritve za prevzem obveznosti v mio. EUR (na štiri decimalna mesta natančno) Navedba ciljev in realizacij ò || || || leto N (2013) || leto N+1 (2014) || leto N+2 (2015) || leto N+3 || … vstavite ustrezno število stolpcev glede na trajanje učinka (prim. točka 1.6) || SKUPAJ REALIZACIJE vrsta realizacije[30] || povprečni stroški realizacije || število realizacij || stroški skupaj || število realizacij || stroški skupaj || število realizacij || stroški skupaj || število realizacij || stroški skupaj || število realizacij || stroški skupaj || število realizacij || stroški skupaj || število realizacij || stroški skupaj || število realizacij število realizacij skupaj || stroški skupaj POSEBNI CILJ št. 1[31] || || || || || || || || || || || || || || || || Ulov || kvota || || 85 765 t || 15,104 || 85 765 t || 15,104 || 85 765 t || 15,104 || || || || || || || || || 257 295 t || 45,312 Sektorska podpora || || || 1 || 2,743 || 1 || 2,743 || 1 || 2,743 || || || || || || || || || || 8,229 || || || || || || || || || || || || || || || || || || Seštevek za specifični cilj št. 1 || || 17,847 || || 17,847 || || 17,847 || || || || || || || || || || 53,541 SPECIFIČNI CILJ št. 2 … || || || || || || || || || || || || || || || || Realizacija || || || || || || || || || || || || || || || || || || Seštevek za specifični cilj št. 2 || || || || || || || || || || || || || || || || STROŠKI SKUPAJ || || 17,847 || || 17,847 || || 17,847 || || || || || || || || || || 53,541 3.2.3. Ocenjeni učinek na odobritve upravne narave 3.2.3.1. Povzetek – X Predlog/pobuda zahteva porabo odobritev upravne narave, kot je pojasnjeno v nadaljevanju: v mio. EUR (na tri decimalna mesta natančno) || leto N[32] (2013) || leto N+1 (2014) || leto N+2 (2015) || leto N+3 || … vstavite ustrezno število stolpcev glede na trajanje učinka (glej točko 1.6) || SKUPAJ RAZDELEK 5 večletnega finančnega okvira || || || || || || || || Človeški viri || 0,083 || 0,083 || 0,083 || || || || || 0,249 Drugi upravni odhodki[33] || 0,010 || 0,010 || 0,010 || || || || || 0,030 Seštevek za RAZDELEK 5 večletnega finančnega okvira || 0,093 || 0,093 || 0,093 || || || || || 0,279 Odobritve zunaj RAZDELKA 5 večletnega finančnega okvira[34] || || || || || || || || Človeški viri || 0 || 0 || 0 || || || || || Drugi odhodki upravne narave[35] || 0 || 0 || 0,080 || || || || || 0,080 Seštevek za odobritve zunaj RAZDELKA 5 večletnega finančnega okvira || 0 || 0 || 0,080 || || || || || 0,080 SKUPAJ || 0,093 || 0,093 || 0,173 || || || || || 0.359 3.2.3.2. Ocenjene potrebe po človeških virih – X Predlog/pobuda zahteva porabo človeških virov, kot je pojasnjeno v nadaljevanju: ocena, izražena v celih številkah (ali na največ eno decimalno mesto natančno) || || Leto N (2013) || Leto N+1 (2014) || Leto N+2 (2015) || Leto N+3 || … vstavite ustrezno število stolpcev glede na trajanje učinka (glej točko 1.6)  Načrt delovnih mest (za uradnike in začasne uslužbence) || || XX 01 01 01 (sedež ali predstavništva Komisije) || 0,083 || 0,083 || 0,083 || || || || || XX 01 01 02 (delegacije) || || || || || || || || XX 01 05 01 (posredne raziskave) || 0 || 0 || 0 || || || || || 10 01 05 01 (neposredne raziskave) || 0 || 0 || 0 || || || || ||  Zunanje osebje (v ekvivalentu polnega delovnega časa: EPDČ)[36] || || XX 01 02 01 (PU, ZU, NNS iz splošnih sredstev) || 0 || 0 || 0 || || || || || XX 01 02 02 (PU, ZU, MSD, LU in NNS na delegacijah) || 0 || 0 || 0 || || || || || XX 01 04 yy[37] || – na sedežu[38] || || || || || || || || – na delegacijah || || || || || || || || XX 01 05 02 (PU, ZU, NNS za posredne raziskave) || || || || || || || || 10 01 05 02 (PU, ZU, NNS za neposredne raziskave) || || || || || || || || 11 01 04 04 (PU, predstavnik za spremljanje izvajanja sektorske podpore) || 0 || 0 || 0 || || || || || SKUPAJ || 0,083 || 0,083 || 0,083 || || || || XX je zadevno področje ali naslov. Potrebe po človeških virih se krijejo z osebjem iz GD, že dodeljenim za upravljanje tega ukrepa in/ali prerazporejenim v GD, po potrebi dopolnjenim z dodatnimi viri, ki se lahko pristojnemu GD dodelijo v okviru postopka letne dodelitve virov glede na proračunske omejitve. Ocena potrebe po človeških virih: Uradniki in začasni uslužbenci || 1 uslužbenec GD MARE x 0,35 + 1 vodja enote/namestnik vodje enote x 0,15 + 1 AST tajništvo x 0,15; skupna ocena: 0,55 osebe/leto Izračun stroškov: 0,65 osebe/leto x 127 000 EUR/leto = 82 550 EUR => 0,083 M EUR Zunanje osebje || Osebje zunaj razdelka 5 || Skupni letni stroški za človeške vire: EUR 82 550 => EUR 0,083 milijona Opis nalog: - pomagati pogajalcu pri pripravi in sklenitvi pogajanj v zvezi s sporazumi v ribiškem sektorju: - udeležba pri pogajanjih s tretjimi državami za sklenitev sporazumov v ribiškem sektorju, - priprava osnutkov poročil o oceni in zapiskov o pogajalski strategiji za pristojnega komisarja, - predstavitev in zagovarjanje stališč Komisije v delovni skupini Sveta za zunanji ribolov, - sodelovanje pri sklepanju kompromisov z državami članicami, ki se bodo odražali v končnem besedilu sporazumov, - spremljanje izvajanja sporazumov: - vsakodnevno spremljanje sporazumov v ribiškem sektorju, - priprava in preverjanje obveznosti in plačil finančnega prispevka ter morebitnih dodatnih posebnih prispevkov, - priprava rednega poročila o izvajanju sporazumov, - ocena sporazumov: znanstveni in tehnični vidiki; - priprava osnutka za predlog uredbe in sklepa Sveta ter sestava besedila sporazumov, - sprožitev in spremljanje postopkov sprejetja, - tehnična pomoč: - priprava stališča Komisije za skupni odbor, - medinstitucionalni odnosi: - med pogajanji zastopati Komisijo v Svetu, Evropskem parlamentu in državah članicah, - pripraviti odgovore na ustna in pisna vprašanja Evropskega parlamenta, - posvetovanje in usklajevanje med službami: - povezovanje z drugimi generalnimi direktorati glede pogajanj in spremljanja sporazumov; - organizacija posvetovanj med službami in dajanje odgovorov, - ocena: - sodelovanje pri posodabljanju ocene učinka, - analiza doseženih ciljev in kazalnikov ocene. 3.2.4. Skladnost z veljavnim večletnim finančnim okvirom – X Predlog/pobuda je skladna z veljavnim večletnim finančnim okvirom. 3.2.5. Udeležba tretjih oseb pri financiranju – X V predlogu/pobudi ni načrtovano sofinanciranje tretjih oseb. 3.3. Ocenjeni učinek na prihodke – X Predlog/pobuda nima finančnih posledic za prihodke. [1] Sprejeto na 3 108. seji Sveta (Kmetijstvo in ribištvo) v torek, 19. julija 2011, pod točko „A“ dokumenta 12843/11. [2] UL C … …, str. …. [3] UL L 172, 30.6.2007, str. 1. [4] UL C …, …, str. …. [5] Evropska skupnost je 1. decembra 2009 postala Evropska unija. [6] Lokalna vlada Grenlandije je 21. junija 2009 postala vlada Grenlandije. [7] Če grenlandski organi sprejmejo pravila za nadzor ulova, ki se izvajajo z večletnim načrtom upravljanja, se lahko številke ustrezno revidirajo. Če na podlagi te revizije nastanejo dodatne ribolovne možnosti za Evropsko unijo, se finančno nadomestilo iz člena 2(2)(a) Protokola sorazmerno poveča. [8] Lovi se s pelagičnimi vlečnimi mrežami. [9] Lovi se z vlečnimi mrežami. [10] Lovi se lahko z največ šestimi plovili hkrati. Omejitev ulova in omejevanje ribolovnega napora se revidirata glede na večletni načrt upravljanja, o katerem se dogovorijo obalne države. Če na podlagi te revizije nastanejo dodatne ribolovne možnosti za Evropsko unijo, se finančno nadomestilo iz člena 2(2)(a) Protokola sorazmerno poveča. [11] Ribolovne dejavnosti se izvajajo samo v skladu z grenlandsko nacionalno zakonodajo. [12] Če je takšen ulov možen, lahko Evropska unija nalovi do 7,7 % celotnega dovoljenega ulova kapelana v sezoni, ki traja od 20. junija do 30. aprila naslednjega leta. V skladu s tem se finančno nadomestilo iz člena 2(2)(a) Protokola sorazmerno poveča. Grenlandija sporoči EU predhodni celotni dovoljeni ulov čim prej pred odprtjem ribolovne sezone in najpozneje do konca maja. [13] Okroglonosi repak in čebulastooki repak se ne lovita, ulov je samo prilov pri ciljnih vrstah in se o njem poroča ločeno. [14] Okroglonosi repak in čebulastooki repak se ne lovita, ulov je samo prilov pri ciljnih vrstah in se o njem poroča ločeno. [15] Lahko se sporoči naknadno, po odobritvi zahtevka. [16] Vrsta sporočila je „MAN“ za poročila, ki jih pošljejo plovila s poškodovano satelitsko sledilno napravo. [17] Uporablja se samo, če plovilo sporočila POS pošilja z zmanjšano pogostnostjo. [18] ABM: upravljanje po dejavnostih – ABB: oblikovanje proračuna po dejavnostih. [19] Opomba: V poročilih o dejavnostih za proračun za leto 2012 je to specifični cilj 2. Glej http://www.cc.cec/budg/bud/proc/adopt/_doc/_pdf/2012/supdoc-11-MARE.pdf. [20] Pojasnitve načinov upravljanja in sklicevanje na finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html. [21] dif. = diferencirana sredstva / nedif. = nediferencirana sredstva. [22] Efta: Evropsko združenje za prosto trgovino. [23] Države kandidatke in, če je primerno, potencialne države kandidatke Zahodnega Balkana. [24] Leto N je leto začetka izvajanja predloga/pobude. [25] Tehnična in/ali upravna pomoč ter odhodki za podporo izvajanja programov in/ali ukrepov EU (prej vrstice BA), posredne raziskave, neposredne raziskave. [26] Finančni prispevek zajema: a) 15 104 203 EUR letno, kar ustreza letni kvoti 85 765 ton, in b) 2 743 041 EUR letno kot podpora za razvoj sektorske ribiške politike na Grenlandiji. Skupni znesek finančnega prispevka, ki ga izplača Evropska unija, ne presega dvakratnega zneska v višini 15 104 203 EUR (gl. člen 2(3) Protokola). [27] Upravni odhodki se porazdelijo na tri proračunska leta, ker Protokol zajema obdobje od januarja 2013 do decembra 2015. [28] Ocena stroškov v zvezi z misijami za spremljanje na kraju samem. [29] Leto N je leto začetka izvajanja predloga/pobude. [30] Realizacije so proizvodi in storitve, ki bodo dobavljeni (npr.: število financiranih izmenjav študentov, število kilometrov novo zgrajenih cest itd.). [31] Kakor je opisano v oddelku 1.4.2. „Specifični cilji ...“ [32] Leto N je leto začetka izvajanja predloga/pobude. [33] Ocena stroškov v zvezi z misijami za spremljanje na kraju samem, ki jih opravi osebje, zaposleno na sedežu. [34] Tehnična in/ali upravna pomoč ter odhodki za podporo izvajanja programov in/ali ukrepov EU (prej vrstice BA), posredne raziskave, neposredne raziskave. [35] Ocena stroškov v zvezi z misijami za spremljanje na kraju samem. Znesek za leto 2015 vključuje kritje naknadne ocene Protokola. [36] PU = pogodbeni uslužbenec; ZU = začasni uslužbenec; MSD = mlajši strokovnjak v delegaciji; LU = lokalni uslužbenec; NNS = napoteni nacionalni strokovnjak. [37] V okviru zgornje meje za zunanje sodelavce iz odobritev za poslovanje (prej vrstice BA). [38] Predvsem strukturni skladi, Evropski kmetijski sklad za razvoj podeželja (EKSRP) in Evropski sklad za ribištvo (ESR).